На основу чл. 55.став 1. тачка 2), чл. 57. и 60. Закона о јавним набавкама (Сл.гласник РС бр. 124/2012, 68/15), и Одлуке о покретању поступка јавне набавке **ЈН** **МВ 27/18** бр.7104 од 12.12.2018. године.

ЈКП "Чистоћа" Краљево, Жичка 10 в

објављује

**П О З И В**

**ЗА ПОДНОШЕЊЕ ПОНУДА У ПОСТУПКУ ЈАВНЕ НАБАВКЕ МАЛЕ ВРЕДНОСТИ**

**ЈН МВ 27/18 ГЛОБАЛНИ ПОЗИЦИОНИ СИСТЕМ ЗА САТЕЛИТСКО ПРАЋЕЊЕ И НАДЗОР ВОЗИЛА СА УСЛУГОМ ОДРЖАВАЊА**

за јавну набавку добара: **ГЛОБАЛНИ ПОЗИЦИОНИ СИСТЕМ ЗА САТЕЛИТСКО ПРАЋЕЊЕ И НАДЗОР ВОЗИЛА СА УСЛУГОМ ОДРЖАВАЊА**

Врста наручиоца: локална самоуправа

**Предмет јавне набавке ЈН МВ 27/18 су добра: ГЛОБАЛНИ ПОЗИЦИОНИ СИСТЕМ ЗА САТЕЛИТСКО ПРАЋЕЊЕ И НАДЗОР ВОЗИЛА СА УСЛУГОМ ОДРЖАВАЊА**

Општи речник набавки : 38112100- Глобални системи за навигацију и позиционирање

Предмет јавне набавке детаљно је дефинисан конкурсном документацијом.

Предметна јавна набавка није обликована по партијама

Право учешћа у поступку јавне набавке ЈН МВ 27/18 имају сви понуђачи који испуњавају услове прописане чланом 75.и 76. Закона о јавним набавкама односно конкурсном документацијом наручиоца, уколико доставе доказе о испуњености услова сходно члану 77. Закона о јавним набавкама и осталих услова наведених у конкурсној документацији

Конкурсном документацијом ближе су одређени услови за учешће у поступку, као и начин доказивања испуњености услова.

**Критеријум за доделу уговора у овом поступку јавне набавке је** “eкономски најповољнија понуда“

1. Елементи критеријума за доделу уговора„најнижа понуђена цена“
2. Елементи критеријума, односно начин у смислу чл.84 став 4 Закона о јавним набавкама на основу којих ће наручилац извршити доделу уговора у ситуацији када постоје две или више понуда са истом понуђеном ценом

Уколико две или више понуда имају исту понуђену цену, предност ће имати понуђач који понуди краћи рок испоруке и имплементације система.

Уколико ни након примене горе наведених резервних елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену и исти рок испоруке и имплементације система. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор.

Понуђачима који не присуствују овом поступку, наручилац ће доставити записник извлачења путем жреба

Конкурсна документација може да се преузме на Порталу управе за за јавне набавке или на интернет страници **www.jkpcistocakv.rs**

Понуде се подносе на преузетим обрасцима из конкурсне документације у

запечаћеној коверти са обавезном назнаком на предњој страни

**„Понуда по позиву ЈН МВ 27/18 ГЛОБАЛНИ ПОЗИЦИОНИ СИСТЕМ ЗА САТЕЛИТСКО ПРАЋЕЊЕ И НАДЗОР ВОЗИЛА СА УСЛУГОМ ОДРЖАВАЊА– НЕ ОТВАРАТИ“** и могу се доставити лично или поштом на адресу ЈКП „Чистоћа“ Краљево, Жичка 10в. Наручилац не сноси одговорност за понуде послате брзом поштом.

На полеђини коверте обавезно мора бити наведен назив, адреса и број телефона - факса понуђача, као и име особе за контакт.

Рок за достављање понуда је 9 дана од дана објављивања Позива на Порталу јавних набавки, односно **21.12.2018**. године до **11.00** часова, односно у време и на начин предвиђен конкурсном документацијом.

Уколико рок истиче на дан који је нерадан или дан државног празника, као последњи дан наведеног рока сматраће се први следећи радни дан до 09.00 часова, а благовременим ће се сматрати све понуде које у наведеном року стигну у управну зграду наручиоца

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом и иста ће бити враћена неотворена понуђачу, са назнаком да је поднета неблаговремено.

Понуде ће се отварати јавно, одмах по истеку рока за подношење понуда, **21.12.2018**. године у **12.00** часова.

Отварање понуда ће се обавити у просторијама наручиоца ЈКП Чистоћа Краљево, Жичка 10 в

Сва заинтересована лица могу присуствовати отварању понуда.

Представници понуђача, пре почетка поступка отварања морају предати Комисији за јавну набавку писмено пуномоћје (овлашћење) за учешће у поступку отварања понуда, издато на меморандуму понуђача, оверено печатом и потписом овлашћеног лица и личну карту на увид.

Наручилац ће одлуку о додели уговора донети у року од 10 дана од дана јавног отварања понуда.

Наручилац задржава право да обустави поступак јавне набавке у било ком моменту пре закључења уговора.

Заинтересовано лице може, у писаном облику (путем поште на адресу наручиоца ЈКП Чистоћа Краљево, Жичка 10 В,електронске поште на е-маил: bojana.cistoca@gmail.com или путем факса 036/362-202) тражити од наручиоца додатне информације или појашњења у вези са припремањем понуде, најкасније 5 дана пре истека рока за подношење понуде и то радним данима у радно време од 06.30 до 14.00 „Захтев за додатним информацијама или појашњењима конкурсне документације” број **ЈН МВ 27/18**

Наручилац ће у року од 3 (три) дана од дана пријема захтева за додатним информацијама или појашњењима конкурсне документације, одговор објавити на Порталу јавних набавки и на својој интернет страници.

Особе за контакт: Бојана Пандрц, шеф комерцијалне службе (е-маил: bojana.cistoca@gmail.com), Предраг Перић, технички директор (е-маил:cistocakv@gmail.com)